धवल शम्शेर राणा

डा. धवल शम्शेर राणा एक नेपाली राजनीतिज्ञ हुन्। उनी राष्ट्रिय प्रजातन्त्र पार्टीका सदस्य तथा नेपालगञ्ज उपमहानगरपालिकाका वर्तमान नगर प्रमुख हुन्। उनले वि.सं. २०७४ मा भएको स्थानीय निर्वाचनमा १२,५१५ मत ल्याएर निर्वाचित भएका थिए।निर्वाचन आयोग, नेपाल

प्रारम्भिक जीवन 
धवल शम्शेर श्री ३ देव शमशेरका वंशज हुन्। 

राजनैतिक जीवन 
धवल शम्शेरले नेकपा एमालेबाट राजनैतिक जीवन सुरु गरेका थिए। वि.सं. २०६३ को परिवर्तन पछि उनी राष्ट्रिय प्रजातन्त्र पार्टीका सदस्यता लिएका थिए। राजतन्त्रविरुद्ध एमाले समेत अन्य राजनीतिक दलहरूसँग एकजुट भएपछि राणा पार्टी परित्याग गरेर राप्रपामा लागेका हुन्।

वि.सं. २०५४ सालमा नेकपा एमालेबाट नेपालगञ्जको मेयरमा जितेका राणा वि.सं. २०७० को संविधानसभा निर्वाचनमा भने नेपाली कांग्रेसका तत्कालीन सभापति सुशील कोइरालासँग पराजित भएका थिए। वि.सं. २०७४ मा भएको स्थानीय निर्वाचनमा राणा १२,५१५ मत ल्याएर नेपालगञ्ज उपमहानगरपालिकाको मेयर पदमा निर्वाचित भएका थिए।निर्वाचन आयोग, नेपाल

राप्रपा राजनीति 
धवल शम्शेर कमल थापा नेतृत्वको राप्रपा नेपालमा प्रवेश गरेका थिए। वि.सं. २०७१ को पार्टी महाधिवेशनमा उनले केन्द्रीय सदस्यमा खुला तर्फ सर्वाधिक मत (११५८ मत) पाएका थिए।

वि.सं. २०७८ मा भएको राप्रपाको महाधिवेशनमा धवल शम्शेर राजेन्द्र लिङ्देनको पक्षमा लागेका थिए। वि.सं. २०७८ मंसिर ९ मा राजेन्द्र लिङ्देनले अध्यक्षमा र राणाले महामन्त्रीमा उम्मेदवारी घोषणा गरेका थिए। 

 निर्वाचन इतिहास 
राणाले हालसम्म ५ वटा निर्वाचनमा आफ्नो सहभागिता जनाइसकेका छन्। उनले सबैभन्दा पहिले आम निर्वाचन २०५१ मा बाँके २ बाट स्वतन्त्र उम्मेदवारको रूपमा निर्वाचन लडेका थिए। संसदीय निर्वाचनमा असफल भएपछि राणाले नेकपा एमालेको टिकटमा वि.सं. २०५४ मा नेपालगञ्ज नगरपालिकाको मेयर चुनाव जित्न सफल भएका थिए। लामो समयको अन्तरालपछि नेपालमा भएको पहिलो तथा दोस्रो संविधानसभाको निर्वाचनमा बाँके ३ बाट उम्मेदवारी दिएता पनि जनताले उनलाई अस्वीकार गरेका थिए। वि.सं. २०५४ मा सम्पन्न स्थानीय तहको निर्वाचनमा मेयर निर्वाचित भएका उम्मेदवारहरू मध्ये वि.सं. २०७४ मा भएको स्थानीय निर्वाचनमा मेयर पदमा पुन: निर्वाचित हुने राणा एक मात्र जनप्रतिनिधि हुन्।
निर्वाचनवर्षनिर्वाचन क्षेत्र/स्थानीय तहनतिजामतराजनीतिक दलस्रोतस्थानीय तह निर्वाचन, २०७४वि.सं. २०७४नेपालगञ्ज उपमहानगरपालिकाविजयी१२,५१५राष्ट्रिय प्रजातन्त्र पार्टीसंविधानसभा निर्वाचन २०७०वि.सं. २०७०बाँके ३पराजित८,८०९राष्ट्रिय प्रजातन्त्र पार्टी संविधानसभा निर्वाचन, २०६४वि.सं. २०६४बाँके ३पराजित४,३८३राष्ट्रिय प्रजातन्त्र पार्टीस्थानीय तह निर्वाचन, २०५४वि.सं. २०५४नेपालगञ्ज नगरपालिकाविजयीनेकपा एमालेआम निर्वाचन २०५१वि.सं. २०५१बाँके २पराजित१,३९४स्वतन्त्र 

यो पनि हेर्नुहोस्
 राष्ट्रिय प्रजातन्त्र पार्टी

सन्दर्भ सामग्रीहरू

श्रेणी:जीवित मानिसहरू
श्रेणी:राष्ट्रिय प्रजातन्त्र पार्टीका राजनीतिज्ञहरू
श्रेणी:सन् १९६२ मा जन्म
श्रेणी:नेपालका सांसदहरू २०७९–२०८२